Translate the text from Welsh to English.



 
Wrth inni symud o’r cam “cyfyngu” i’r cam “oedi” yn ein paratoadau ar gyfer COVID\-19, mae’n hollbwysig bod ein system iechyd a gofal cymdeithasol yng Nghymru yn barod ar gyfer hynny. Rwyf wedi gwneud nifer o benderfyniadau heddiw i sicrhau camau gweithredu cynnar a phendant i barhau i ddarparu gofal a chymorth i’r bobl fwyaf agored i niwed yn ein cymunedau. Bydd y camau hyn hefyd yn sicrhau bod sefydliadau a gweithwyr proffesiynol yn cael cymorth i wneud paratoadau amserol ar gyfer y cynnydd disgwyliedig yn nifer yr achosion o COVID\-19 sy’n cael eu cadarnhau. Rwy’n dewis gweithredu nawr cyn inni weld ymchwydd sylweddol yn y galw, er mwyn i’n gwasanaethau fod yn barod i weithredu. Mae’n debygol iawn y bydd angen lefelau uchel o ofal ar lawer o bobl yn ystod yr wythnosau nesaf.


Rwyf wedi cymryd cyngor gan gydweithwyr proffesiynol, gan gynnwys Prif Weithredwyr a Chyfarwyddwyr Meddygol y Gwasanaeth Iechyd Gwladol er mwyn llywio fy mhenderfyniad i weithredu nawr i sicrhau y gellir gwneud ein paratoadau mewn ffordd drefnus a phwyllog. Felly, rwyf wedi cytuno ar fframwaith o gamau gweithredu y gall darparwyr iechyd a gofal cymdeithasol lleol eu defnyddio i wneud penderfyniadau:


1. Gohirio apwyntiadau cleifion allanol nad ydynt yn rhai brys a sicrhau bod apwyntiadau brys yn cael blaenoriaeth
2. Gohirio derbyniadau a gweithdrefnau llawfeddygol nad ydynt yn rhai brys (gan sicrhau mynediad ar gyfer llawdriniaethau brys ac mewn argyfwng)
3. Blaenoriaethu’r defnydd o Wasanaethau Cludo Cleifion Mewn Achosion Nad Ydynt yn Rhai Brys i ganolbwyntio ar ryddhau pobl o’r ysbyty ac ar ymatebion ambiwlans mewn argyfwng
4. Cyflymu camau i ryddhau cleifion agored i niwed o ysbytai acíwt a chymunedol
5. Llacio targedau a threfniadau monitro yn y system iechyd a gofal drwyddi draw
6. Lleihau gofynion rheoleiddio ar gyfer lleoliadau iechyd a gofal
7. Cyflymu lleoliadau i gartrefi gofal drwy atal y protocol presennol sy’n rhoi’r hawl i ddewis cartref
8. Caniatâd i ganslo digwyddiadau mewnol a phroffesiynol, gan gynnwys absenoldeb astudio, i ryddhau staff ar gyfer paratoadau
9. Llacio trefniadau contractau a threfniadau monitro ar gyfer meddygfeydd ac ymarferwyr gofal sylfaenol
10. Am y tro, peidio â darparu cymorth gan wasanaeth brys y GIG a gwirfoddolwyr iechyd mewn cynulliadau a digwyddiadau torfol.


Bydd y camau hyn yn caniatáu i wasanaethau a gwelyau gael eu hailddyrannu ac i staff gael eu hadleoli a’u hailhyfforddi mewn meysydd blaenoriaeth.


Bydd byrddau iechyd a darparwyr gofal iechyd yn dechrau cysylltu ag unrhyw un y mae’r penderfyniadau hyn yn effeithio arnynt dros y dyddiau nesaf wrth i’r camau hyn gael eu cyflwyno’n raddol. Wrth gwrs, bydd mynediad at driniaethau canser a thriniaethau hanfodol eraill, megis dialysis arennol er enghraifft, yn parhau.


Mae ein gwasanaeth ar\-lein Galw Iechyd Cymru a’r rhif ffôn 111 wedi bod ar gael ac mae hynny wedi bod yn fodd i warchod y gwasanaethau hanfodol mewn gofal sylfaenol ac yn yr adrannau brys rhag galw gormodol.


Yr egwyddor allweddol yw cadw pobl yn ddiogel a chadw cleifion allan o leoliadau clinigol os nad oes angen brys iddynt fynd yno.


Bydd GIG Cymru yn chwarae rhan ganolog yn y gwaith o ddelio â'r feirws, yn enwedig yn achos rhai o’r bobl fwyaf agored i niwed yn ein cymdeithas. Bydd y mesurau a gyhoeddwyd heddiw o ran triniaethau’r GIG yn golygu y gall y gwasanaeth fynd ati nawr i baratoi cyn i’r galw gyrraedd ei anterth, ac y bydd yn gallu gweithredu hyd eithaf ei allu wrth i'r achosion gynyddu. Bydd gan rai o'r mesurau oblygiadau i wasanaethau llywodraeth leol, a byddwn yn gweithio mewn partneriaeth ar y materion hyn.


Mae ein system iechyd a gofal cymdeithasol yn gweithio'n galed i ofalu am y bobl hynny y cadarnhawyd bod y coronafeirws arnynt, ac yn dal ati hefyd i ddelio ag anghenion iechyd a gofal cymdeithasol pobl Cymru. Mae ein staff rheng flaen yn gwneud gwaith gwych mewn amgylchiadau eithriadol o anodd wrth i gyfnod prysur y gaeaf ddirwyn tua’i derfyn. Diolch yn fawr iddyn nhw am eu gwaith caled a'u dyfalbarhad. Gofalu am les pawb yng Nghymru wrth inni wynebu her y pandemig hwn yw fy mlaenoriaeth bennaf yn ystod y cyfnod anodd hwn.







Translation:


 
As we move in our preparations from the “contain” to the “delay” phase of COVID\-19, it is vital that our health and social care system in Wales is prepared. I have taken a number decisions today to ensure early and decisive action to continue to provide care and support to the most vulnerable people in our communities, whilst also making sure organisations and professionals are supported to make timely preparations for the expected increase in the number of confirmed cases of COVID\-19\. I am choosing to act now before we see a significant surge in demand so that our services can be ready to act. A larger number of people requiring high levels of care is highly likely over the coming weeks.


I have taken advice from professional colleagues, including NHS Chief Executives and Medical Directors to inform my decision to act now to ensure our preparations can be made in a planned and measured way. I have therefore agreed a framework of actions, within which local health and social care providers can make decisions:


1. Suspend non\-urgent outpatient appointments and ensure urgent appointments are prioritised
2. Suspend non\-urgent surgical admissions and procedures (whilst ensuring access for emergency and urgent surgery)
3. Prioritise use of Non\-Emergency Patient Transport Services to focus on hospital discharge and ambulance emergency response
4. Expedite discharge of vulnerable patients from acute and community hospitals
5. Relax targets and monitoring arrangements across the health and care system
6. Minimise regulation requirements for health and care settings
7. Fast track placements to care homes by suspending the current protocol which gives the right to a choice of home
8. Permission to cancel internal and professional events, including study leave, to free up staff for preparations.
9. Relaxation of contract and monitoring arrangements for GPs and primary care practitioners.
10. Suspend NHS emergency service and health volunteer support to mass gatherings and events


These actions will allow for services and beds to be reallocated and for staff to be redeployed and retrained in priority areas.


Health boards and health care providers will begin to contact anyone affected by these decisions over the coming days as these actions are phased in. Access to cancer and other essential treatments such as renal dialysis for example will of course be maintained.


Our NHS Direct Wales online service and the 111 telephone number are available and has been protecting our vital primary care and emergency department services from undue demand.


The key principle is to keep people safe and to keep patients out of clinical settings if there is no urgent need to attend.


The Welsh NHS will play a central role in dealing with the virus, particularly for some of the most vulnerable in our society. The measures which have been announced today in relation to NHS treatment will mean that the service can act now to prepare before the peak, and operate at maximum capacity as cases increase. Some of the measures will have implications for local government services, and we will work though these in partnership.


Our NHS and Social Care system is working hard to care for those people who have been confirmed with coronavirus whilst also continuing to deal with the health and social care needs of the Welsh population. Our Staff at the front line are doing a fantastic job in extremely difficult circumstances as we emerge from a busy Winter period. I thank them for their hard work and perseverance. The welfare and well\-being of all in Wales in the face of this pandemic challenge is my number one priority at this testing time.